На наступны дзень дэлегацыя накіравалася ў Талін, дзе гід правёў экскурсію па горадзе. Знаёмства са старшынёй праўлення Беларускага таварыства культуры “Лёс” Таццянай Ніжнік і выступленне ў рускамоўнай школе г. Таліна, дзе ўсе цёпла сустракалі юных танцораў і спевакоў. Гледачы былі проста ў захапленні ад беларускай культуры, нацыянальных танцаў і песень на беларускай мове. Дзеці абмяняліся паміж сабой сувенірамі, а Таццяна Ніжнік ад імя арганізатараў Фестывальнага цэнтра “Хваля ідэй” выказала ўдзячнасць і ўручыла падзяку кіраўніку ансамбля танца “Карамель” Алене КазенЯ і кіраўніку вакальнага ансамбля “Музыкальная капель” Анжаліцы Калавур за садзейнічанне і ўдзел у арганізацыі міжнацыянальнага канцэртнага праекта “Рождественские встречи с Волной…” (Латвія – Эстонія), а таксама ўручыла ім дыпломы за актыўны ўдзел у міжнародным праекце “Рух дзяцей і моладзі” і падтрымку беларусаў, якія пражываюць у Эстоніі, у захаванні і развіцці іх нацыянальна-культурнай самабытнасці.